Paterna llança una campanya de sensibilització amb motiu del Dia Mundial de la Lluita contra la SIDA
27/11/2019

# Paterna llança una campanya de sensibilització amb motiu del Dia Mundial de la Lluita contra la SIDA

[![Paterna llança una campanya de sensibilització amb motiu del Dia Mundial de la Lluita contra la SIDA](/images/noticias/2019/11/dia-sida-gr.jpg)](/images/noticias/2019/11/dia-sida-gr.jpg)

27.11.2019

Durant aquest matí s'ha instal·lat una taula informativa a la porta de l'Ajuntament i s'han repartit preservatius entre la ciutadania

Un any més, l'Ajuntament de Paterna s'ha sumat als actes commemoratius del Dia Mundial de la Lluita contra la SIDA que se celebra diumenge que ve 1 de desembre.  
  
Durant el matí, la Unitat de Prevenció Comunitària de Conductes Addictives (UPCCA) ha instal·lat una taula informativa per a explicar a la ciutadania les situacions de riscos i les mesures de protecció que han de prendre's per a evitar el contagi, a més de repartir-se preservatius entre els veïns i veïnes.  
  
“A pesar que les xifres de contagi van millorant, segons les últimes dades publicades, a Espanya es van diagnosticar més de 3.300 nous casos, dels quals un 11% van correspondre a joves el que demostra la importància de continuar informant la ciutadania, especialment a la gent més jove perquè disminuïsquen les conductes de risc”, ha explicat el Tinent d'Alcalde de Protecció a les Persones, participació i Ocupació, Julio Fernández.  
  
A més, Fernández també ha destacat durant la seua visita a la taula informativa, la importància de la sensibilització per a “combatre l'estigma i la discriminació que afecten les persones amb VIH”.  
  
Finalment, el Tinent d'Alcalde ha recordat que el dissabte 30 de novembre i el diumenge 1 de desembre la façana de l'Ajuntament s'il·luminarà en roig per a commemorar el Mundial de la Lluita contra la SIDA i mostrar el suport i la solidaritat del poble paterner amb les persones que pateixen aquesta malaltia i les seues famílies.